पाएं अपने शहर की ताज़ा ख़बरें और फ्री ई-पेपरडाउनलोड करें
दबोह नगर में बीज गोदाम के पास एक तेज रफ्तार कार ने टमटम में टक्कर मार दी। यह टक्कर इतनी जबरदस्त थी कि टमटम के परखच्चे उड़ गए। वहीं उसका चालक गंभीर रुप से घायल हो गया। घटना बुधवार की सुबह करीब 10.30 बजे की है। दबोह पुलिस ने टक्कर मारने वाली कार और क्षतिग्रस्त टमटम को थाने में रखवा दिया है। साथ ही कार चालक के खिलाफ केस दर्ज कर लिया है।
बताया जा रहा है कि दबोह कस्बे के वार्ड क्रमांक एक चौक मोहल्ला निवासी सोनू कुशवाह टमटम चलाकर अपनी आजीविका चलाता है। बुधवार की सुबह करीब 10.30 बजे वह अपनी टमटम लेकर बीज गोदाम के पास से गुजर रहा था। तभी लहार की ओर से आ रही कार क्रमांक एमपी 09 डब्ल्यूजी 2405 के चालक ने तेजी और लापरवाही से चलाते हुए उसकी टमटम में टक्कर मार दी।
यह टक्कर इतनी भीषण थी कि टमटम के परखच्चे उड़ गए। जबकि टमटम चालक सोनू बुरी तरह से जख्मी हो गया। सूचना मिलने पर डायल- 100 पुलिस मौके पर पहुंची। घायल को उपचार के लिए स्थानीय अस्पताल भिजवाया गया। जहां प्राथमिक उपचार के बाद उसकी हालत गंभीर होने पर ग्वालियर रैफर कर दिया गया। वहीं दबोह पुलिस ने टमटम चालक के पड़ोसी विवेक पुत्र शंभू कुशवाह की फरियाद पर आरोपी कार चालक के खिलाफ केस दर्ज कर लिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn